Kriteriji kvalitativnog odabira gospodarskog subjekta s uputama

OP 24/1 - Usluge osiguranja imovine, osoba i motornih vozila

# Podaci o naručitelju

Naziv i sjedište naručitelja : URIHO - ZAGREB, Avenija Marina Držića 1, 10000 Grad Zagreb, Hrvatska

Nacionalni reg. broj (OIB): 77931216562

Vrsta naručitelja: Javni

# Podaci o postupku nabave

Evidencijski broj: OP 24/1

Predmet nabave: Usluge osiguranja imovine, osoba i motornih vozila

Procijenjena vrijednost: 268.000,00 EUR

Vrsta ugovora: Usluge

Vrsta postupka: Otvoreni postupak

Obrana i sigurnost: NE

CPV: 66510000 Osigurateljne usluge

Tehnika: Okvirni sporazum s jednim gospodarskim subjektom

Društvene i druge posebne usluge: NE

Elektronički katalog: NE

Elektronička dražba: NE

Predmet je podijeljen u grupe: NE

# Europska jedinstvena dokumentacija o nabavi

Europska jedinstvena dokumentacija o nabavi (European Single Procurement Document; dalje: ESPD) je ažurirana formalna izjava gospodarskog subjekta, koja služi kao preliminarni dokaz umjesto potvrda koje izdaju tijela javne vlasti ili treće strane, a kojima se potvrđuje da taj gospodarski subjekt:

- nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje),
- ispunjava tražene kriterije za odabir gospodarskog subjekta.

Dostava eESPD odgovora je obvezna za sve gospodarske subjekte iz ponude (ponuditelj, član zajednice ponuditelja, podugovaratelj, gospodarski subjekt na čiju se sposobnost oslanja).

Ako naručitelj može dobiti popratne dokumente izravno, pristupanjem bazi podataka, gospodarski subjekt u ESPD navodi podatke koji su potrebni u tu svrhu, npr. internetska adresa baze podataka, svi identifikacijski podaci i izjava o pristanku, ako je potrebno.

Naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u ESPD obrascu kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku. Ako se ne može obaviti navedena provjera ili ishoditi potvrda, naručitelj može zahtijevati od gospodarskog subjekta da u primjerenom roku, ne kraćem od 5 dana, dostavi sve ili dio popratnih dokumenata ili dokaza.

Gospodarski subjekti obvezni su ispuniti primjenjive podatke za sve dijelove ESPD obrasca koji se traže u sustavu EOJN, za predmetnu nabavu.

Za opće upute oko načina popunjavanja ESPD obrasca na EOJN, pogledajte sljedeću poveznicu.

# Osnove za isključenje

Obvezno obratiti pažnju na točku „Način dokazivanja“ gdje naručitelj navodi koji sve gospodarski subjekti moraju dokazati kvalitativne uvjete sposobnosti.

## Osnove povezane s kaznenim presudama

### Pravna osnova

Članak 251. ZJN2016

Naručitelj će isključiti gospodarskog subjekta iz postupka javne nabave ako utvrdi da:
1. je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:
a) sudjelovanje u zločinačkoj organizaciji, na temelju
– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona
– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
b) korupciju, na temelju
– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona
– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
c) prijevaru, na temelju
– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona
– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
d) terorizam ili kaznena djela povezana s terorističkim aktivnostima, na temelju
– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona
– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
e) pranje novca ili financiranje terorizma, na temelju
– članka 98. (financiranje terorizma) i članka 265. (pranje novca) Kaznenog zakona
– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
f) dječji rad ili druge oblike trgovanja ljudima, na temelju
– članka 106. (trgovanje ljudima) Kaznenog zakona
– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),
ili
2. je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka od a) do f) ovoga stavka i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.
Naručitelj je obvezan isključiti gospodarskog subjekta u bilo kojem trenutku tijekom postupka javne nabave ako utvrdi da postoje osnove za isključenje iz članka 251. stavka 1. ZJN2016.
Razdoblje isključenja gospodarskog subjekta kod kojeg su ostvarene osnove za isključenje iz članka 251. stavka 1. ZJN2016 iz postupka javne nabave je pet godina od dana pravomoćnosti presude, osim ako pravomoćnom presudom nije određeno drukčije.

### Uključeni podkriteriji

- Sudjelovanje u zločinačkoj organizaciji
- Korupcija
- Prijevara
- Kaznena djela terorizma ili kaznena djela povezana s terorističkim aktivnostima
- Pranje novca ili financiranje terorizma
- Rad djece i drugi oblici trgovanja ljudima

### Pitanje gospodarskom subjektu

Je li sam gospodarski subjekt ili neka osoba koja je član njegova upravnog, upravljačkog ili nadzornog tijela ili koja u njemu ima ovlasti zastupanja, donošenja odluka ili nadzora osuđena pravomoćnom presudom iz jednog od prethodno navedenih razloga, presudom donesenom prije najviše pet godina ili u kojoj se i dalje primjenjuje razdoblje isključenja utvrđeno izravno u presudi?

Upute o načinu popunjavanja odgovora za ovaj kriterij u ESPD odgovoru

### Način dokazivanja

Za potrebe utvrđivanja da ne postoje okolnosti iz ove točke, gospodarski subjekt u ponudi dostavlja: - ispunjeni ESPD obrazac.
Naručitelj će prije donošenja odluke provjeriti informacije navedene u ESPD-u kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku.
Ako se ne može obaviti provjera ili ishoditi potvrda naručitelj će od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 (pet) dana, dostavi ažurirane popratne dokumente kojima dokazuje da ne postoje osnove za isključenje:
a) izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, kojim se dokazuje da ne postoje navedene osnove za isključenje. Ako se u državi poslovnog nastana gospodarskog subjekta, odnosno državi čiji je osoba državljanin ne izdaju gore navedeni dokumenti ili ako ne obuhvaćaju sve gore navedene okolnosti, gospodarski subjekt dostavlja:
b) izjavu pod prisegom ili, ako izjava pod prisegom prema pravu dotične države ne postoji, izjavu davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin. Izjavu može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta.
Davanje informacija o državljanstvu: - gospodarski subjekti koji nemaju poslovni nastan u Republici Hrvatskoj i/ili osobe koje nisu državljani Republike Hrvatske moraju navesti u kojoj državi imaju poslovni nastan, odnosno podatak o državljanstvu osoba koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta. Za potrebe utvrđivanja navedenog, gospodarski subjekt dostavlja:
a) u obliku ispunjenog ESPD obrasca, Podaci o gospodarskom subjektu, Podaci o gospodarskom subjektu i/ili Podaci o zastupnicima gospodarskog subjekta, ili
b) u obliku izjave / popisa u slobodnoj formi.
Dokaze za obvezne osnove za isključenje gospodarski subjekt obvezan je dostaviti za: ponuditelja, sve članove zajednice gospodarskih subjekata (ako ponudu podnosi zajednica gospodarskih subjekata), podugovaratelje (ako je primjenjivo), za gospodarske subjekte na čiju se sposobnost oslanja (ako je primjenjivo).

Naručitelj provjerava okolnosti iz ove točke za podugovaratelja, stoga je gospodarski subjekt dužan dostaviti ispunjeni ESPD obrazac podugovaratelja.

## Osnove povezane s plaćanjem poreza i obveza za mirovinsko i zdravstveno osiguranje

### Pravna osnova

Članak 252. ZJN2016

Naručitelj će isključiti gospodarskog subjekta iz postupka javne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:
1. u Republici Hrvatskoj, ako gospodarski subjekt ima poslovni nastan u Republici Hrvatskoj,
ili
2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.
Naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

### Uključeni podkriteriji

- Plaćanje poreza
- Plaćanje obveza za mirovinsko i zdravstveno osiguranje

### Pitanje gospodarskom subjektu

Je li gospodarski subjekt prekršio svoje obveze plaćanja poreza ili obveza za mirovinsko i zdravstveno osiguranje u zemlji u kojoj ima poslovni nastan i u državi članici javnog naručitelja ili naručitelja ako se razlikuje od zemlje poslovnog nastana?

Upute o načinu popunjavanja odgovora za ovaj kriterij u ESPD odgovoru

### Način dokazivanja

Za potrebe utvrđivanja da ne postoje okolnosti iz ove točke, gospodarski subjekt u ponudi dostavlja: - ispunjeni ESPD obrazac.
Naručitelj će prije donošenja odluke provjeriti informacije navedene u ESPD kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku.
Ako se ne može obaviti provjera ili ishoditi potvrda naručitelj će od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 (pet) dana, dostavi ažurirane popratne dokumente kojima dokazuje da ne postoje osnove za isključenje:
a) potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje navedene osnove za isključenje. Ako se u državi poslovnog nastana gospodarskog subjekta, odnosno državi čiji je osoba državljanin ne izdaju gore navedeni dokumenti, gospodarski subjekt dostavlja:
b) izjavu pod prisegom ili, ako izjava pod prisegom prema pravu dotične države ne postoji, izjavu davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.
Dokaze za obvezne osnove za isključenje gospodarski subjekt obvezan je dostaviti za: ponuditelja, sve članove zajednice gospodarskih subjekata (ako ponudu podnosi zajednica gospodarskih subjekata), podugovaratelje (ako je primjenjivo), za gospodarske subjekte na čiju se sposobnost oslanja (ako je primjenjivo).
Naručitelj provjerava okolnosti iz ove točke za podugovaratelja, stoga je gospodarski subjekt dužan dostaviti ispunjeni ESPD obrazac podugovaratelja.

Naručitelj provjerava okolnosti iz ove točke za podugovaratelja, stoga je gospodarski subjekt dužan dostaviti ispunjeni ESPD obrazac podugovaratelja.

## Prijevremeni raskid, naknada štete ili druge usporedive sankcije

### Pravna osnova

Članak 254. stavak 1. točka 7. ZJN2016

Naručitelj će isključiti gospodarskog subjekta iz postupka javne nabave ako gospodarski subjekt pokaže značajne ili opetovane nedostatke tijekom provedbe bitnih zahtjeva iz prethodnog ugovora o javnoj nabavi ili prethodnog ugovora o koncesiji čija je posljedica bila prijevremeni raskid tog ugovora, naknada štete ili druga slična sankcija.
Razdoblje isključenja gospodarskog subjekta kod kojeg su ostvarene osnove za isključenje iz postupka javne nabave iz ove točke je dvije godine od dana dotičnog događaja.

### Pitanje gospodarskom subjektu

Je li gospodarski subjekt iskusio prijevremeni raskid ranijeg ugovora o javnoj nabavi, ugovora s naručiteljem ili koncesijskog ugovora, ili određivanje naknade štete ili drugih usporedivih sankcija u vezi s tim ranijim ugovorom?

Upute o načinu popunjavanja odgovora za ovaj kriterij u ESPD odgovoru

### Način dokazivanja

Za potrebe utvrđivanja navedenog, gospodarski subjekt u ponudi dostavlja: - ispunjeni ESPD obrazac.
Za potrebe utvrđivanja navedenih okolnosti u navedenoj podtočki gospodarski subjekt ne treba dostavljati nikakve dokumente, već će postojanje, odnosno odsustvo istih okolnosti Naručitelj utvrditi samostalno.

Naručitelj provjerava okolnosti iz ove točke za podugovaratelja, stoga je gospodarski subjekt dužan dostaviti ispunjeni ESPD obrazac podugovaratelja.

## Lažno prikazivanje, prikrivanje informacija, nemogućnost podnošenja traženih dokumenata i prikupljanje povjerljivih informacija o ovom postupku

### Pravna osnova

Članak 254. stavak 1. točka 8. i točka 9. ZJN2016

Naručitelj će isključiti gospodarskog subjekta iz postupka javne nabave ako:
- je gospodarski subjekt kriv za ozbiljno pogrešno prikazivanje činjenica pri dostavljanju podataka potrebnih za provjeru odsutnosti osnova za isključenje ili za ispunjenje kriterija za odabir gospodarskog subjekta, ako je prikrio takve informacije ili nije u stanju priložiti popratne dokumente u skladu s pododjeljkom 1. odjeljkom C ovoga poglavlja 4. glave III dijela drugog ZJN2016,
i
- je gospodarski subjekt pokušao na nepropisan način utjecati na postupak odlučivanja javnog naručitelja, doći do povjerljivih podataka koji bi mu mogli omogućiti nepoštenu prednost u postupku nabave ili je iz nemara dostavio pogrešnu informaciju koja može imati materijalni utjecaj na odluke koje se tiču isključenja, odabira gospodarskog subjekta ili dodjele ugovora.
Razdoblje isključenja gospodarskog subjekta kod kojeg su ostvarene osnove za isključenje iz postupka javne nabave iz ove točke je dvije godine od dana dotičnog događaja.

### Pitanje gospodarskom subjektu

Je li se gospodarski subjekt ikada našao u jednoj od sljedećih situacija:
a) počinio je ozbiljno lažno prikazivanje činjenica pri podnošenju podataka potrebnih za potvrđivanje nepostojanja osnove za isključenje ili potrebnih za ispunjenje kriterija za odabir,
b) prikrio je takve podatke,
c) ne može to bez odgode potkrijepiti dokumentima koje javni naručitelj ili naručitelj zatraži te
d) nepropisno je utjecao na proces donošenja odluka javnog naručitelja ili naručitelja, prikupljao je povjerljive podatke kojima bi mogao steći neprimjerenu prednost u postupku javne nabave ili je iz nehaja dostavio obmanjujuće podatke koji bi mogli imati važan utjecaj na odluke o isključenju, odabiru ili dodjeljivanju?

Upute o načinu popunjavanja odgovora za ovaj kriterij u ESPD odgovoru

### Način dokazivanja

Za potrebe utvrđivanja navedenog, gospodarski subjekt u ponudi dostavlja: - ispunjeni ESPD obrazac.
Za potrebe utvrđivanja navedenih okolnosti u navedenoj podtočki gospodarski subjekt ne treba dostavljati nikakve dokumente, već će postojanje, odnosno odsustvo istih okolnosti Naručitelj utvrditi samostalno.

Naručitelj provjerava okolnosti iz ove točke za podugovaratelja, stoga je gospodarski subjekt dužan dostaviti ispunjeni ESPD obrazac podugovaratelja.

## Teški profesionalni propust

### Pravna osnova

Članak 254. stavak 1. točka 3. ZJN2016

Naručitelj će isključiti gospodarskog subjekta iz postupka javne nabave ako može dokazati odgovarajućim sredstvima da je gospodarski subjekt kriv za teški profesionalni propust koji dovodi u pitanje njegov integritet.
Razdoblje isključenja gospodarskog subjekta kod kojeg su ostvarene osnove za isključenje iz postupka javne nabave iz ove točke je dvije godine od dana dotičnog događaja.

### Pitanje gospodarskom subjektu

Je li gospodarski subjekt kriv za teški profesionalni propust?

Upute o načinu popunjavanja odgovora za ovaj kriterij u ESPD odgovoru

### Način dokazivanja

Za potrebe utvrđivanja navedenog, gospodarski subjekt u ponudi dostavlja: - ispunjeni ESPD obrazac.
Za potrebe utvrđivanja navedenih okolnosti u navedenoj podtočki gospodarski subjekt ne treba dostavljati nikakve dokumente, već će postojanje, odnosno odsustvo istih okolnosti Naručitelj utvrditi samostalno.

Naručitelj provjerava okolnosti iz ove točke za podugovaratelja, stoga je gospodarski subjekt dužan dostaviti ispunjeni ESPD obrazac podugovaratelja.

## Mjere koje je gospodarski subjekt poduzeo vezano uz razloge za isključenje

Sukladno članku 255. ZJN 2016, gospodarski subjekt kod kojeg su ostvarene osnove za isključenje iz ove Dokumentacije, ne uključujući Osnove povezane s plaćanjem poreza i obveza za mirovinsko i zdravstveno osiguranje, može naručitelju dostaviti dokaze o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje.

Poduzimanje mjera gospodarski subjekt dokazuje:

- plaćanjem naknade štete ili poduzimanjem drugih odgovarajućih mjera u cilju plaćanja naknade štete prouzročene kaznenim djelom ili propustom,

- aktivnom suradnjom s nadležnim istražnim tijelima radi potpunog razjašnjenja činjenica i okolnosti u vezi s kaznenim djelom ili propustom,

- odgovarajućim tehničkim, organizacijskim i kadrovskim mjerama radi sprječavanja daljnjih kaznenih djela ili propusta.

Mjere koje je poduzeo gospodarski subjekt ocjenjuju se uzimajući u obzir težinu i posebne okolnosti kaznenog djela ili propusta te je obvezan obrazložiti razloge prihvaćanja ili neprihvaćanja mjera.

Naručitelj neće isključiti gospodarskog subjekta iz postupka javne nabave ako je ocijenjeno da su poduzete mjere primjerene.

Gospodarski subjekt kojem je pravomoćnom presudom određena zabrana sudjelovanja u postupcima javne nabave ili postupcima davanja koncesija na određeno vrijeme nema pravo korištenja ove mogućnosti do isteka roka zabrane u državi u kojoj je presuda na snazi.

# Kriteriji za odabir gospodarskog subjekta (uvjeti sposobnosti)

## ɑ: Opći navod za sve kriterije za odabir

Gospodarski subjekti ispunjavaju α za sposobnost za obavljanje profesionalne djelatnosti, ekonomsku i financijsku sposobnost, tehničku i stručnu sposobnost, te sustave za osiguravanje kvalitete i norme upravljanja okolišem, a da pritom pojedinačno ne ispunjavaju navedene kriterije.

### Pitanje gospodarskom subjektu

Pitanje: U pogledu kriterija za odabir gospodarski subjekt izjavljuje da ispunjava sve potrebne kriterije za odabir?

Upute o načinu popunjavanja odgovora za ovaj kriterij u ESPD odgovoru

## Obavljanje profesionalne djelatnosti

### Ovlaštenje ili članstvo

#### Pravna osnova

Članak 257. stavak 2. ZJN2016

Gospodarski subjekt mora posjedovati određeno ovlaštenje ili biti član određene organizacije kako bi mogao pružati usluge u državi njegova poslovnog nastana.

#### Pitanje gospodarskom subjektu

Je li potrebno određeno ovlaštenje ili članstvo u određenoj organizaciji kako bi se mogla izvršiti predmetna usluga u državi poslovnog nastana gospodarskog subjekta?

Upute o načinu popunjavanja odgovora za ovaj kriterij u ESPD odgovoru

#### Dodatno pojašnjenje kriterija

Gospodarski subjekt mora dokazati posjedovanje određenih ovlaštenja ili članstva u određenim organizacijama kako bi mogao pružati usluge u državi njegova poslovnog nastana, i to:
Ponuditelj je u obvezi dokazati da je ovlašten za obavljanje poslova osiguranja koji su predmet ove nabave, sve sukladno Zakonu o osiguranju.

#### Uvjeti

Odobrenje ili članstvo | Uvjeti
--- | ---
Potrebno je posebno odobrenje | - Dozvola nadležnog nadzornog tijela za obavljanje poslova osiguranja (za ponuditelje koji imaju poslovni nastan u Republici Hrvatskoj – dozvola Hrvatske agencije za nadzor financijskih usluga), u skladu sa Zakonom o osiguranju („Narodne novine“, br. 30/15, 112/18, 63/20, 133/20 i 151/22). Ovim dokazom sposobnosti ponuditelj dokazuje da je ovlašten za obavljanje poslova osiguranja koji su predmet ove nabave. Za potrebe dokazivanja navedene sposobnosti ponuditelj je dužan dostaviti dozvolu koja je propisana kao uvjet za rad ili drugi jednakovrijedan dokument zemlje poslovnog nastana ponuditelja, sukladno članku 17. i članku 453. Zakona o osiguranju „Narodne novine“ broj 30/15 i 112/18, 63/20, 133/20 i 151/22). Ponuditelji su obvezni za cijelo vrijeme trajanja okvirnih sporazuma i pojedinačnih ugovora posjedovati važeću dozvolu.

#### Način dokazivanja

Za potrebe utvrđivanja navednog, gospodarski subjekt dostavlja: - ispunjeni ESPD obrazac.
Naručitelj će prije donošenja odluke provjeriti informacije navedene u ESPD kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku.
Ako se ne može obaviti provjera ili ishoditi potvrda naručitelj će od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 (pet) dana, dostavi ažurirane popratne dokumente kojim dokazuje sposobnost za obavljanje profesionalne djelatnosti:
- Pisano ovlaštenje ili dokaz članstva organizacije kojoj pripada ponuditelj.
Dokument kojim gospodarski subjekt dokazuje ispunjavanje kriterija za odabir gospodarskog subjekta je:
- Dozvola nadležnog nadzornog tijela za obavljanje poslova osiguranja (za ponuditelje koji imaju poslovni nastan u Republici Hrvatskoj – dozvola Hrvatske agencije za nadzor financijskih usluga), u skladu sa Zakonom o osiguranju („Narodne novine“, br. 30/15, 112/18, 63/20, 133/20 i 151/22). Ovim dokazom sposobnosti ponuditelj dokazuje da je ovlašten za obavljanje poslova osiguranja koji su predmet ove nabave. Za potrebe dokazivanja navedene sposobnosti ponuditelj je dužan dostaviti dozvolu koja je propisana kao uvjet za rad ili drugi jednakovrijedan dokument zemlje poslovnog nastana ponuditelja, sukladno članku 17. i članku 453. Zakona o osiguranju „Narodne novine“ broj 30/15 i 112/18, 63/20, 133/20 i 151/22). Ponuditelji su obvezni za cijelo vrijeme trajanja okvirnih sporazuma i pojedinačnih ugovora posjedovati važeću dozvolu.
Primjerice, društvo za osiguranje sa sjedištem u državi koja je članica EU i država potpisnica Ugovora o Europskom gospodarskom prostoru mora dostaviti dokaz o odobrenju nadležnoga nadzornog tijela za obavljanje poslova osiguranja i dokaz da je nadležno nadzorno tijelo obavijestilo HANFA-u o namjeri obavljanja poslova osiguranja tog gospodarskog subjekta u Republici Hrvatskoj, u skladu sa Zakonom o osiguranju.
Društvo za osiguranje iz Švicarske konfederacije ili sa sjedištem u trećoj državi mora dostaviti dokaz o odobrenju HANFA-e za obavljanje poslova osiguranja na području Republike Hrvatske putem poslovnog nastana, u skladu sa Zakonom o osiguranju.
Naručitelj ne propisuje starost navedenih dokumenata. Gospodarski subjekt ovim dokazima, kao ažuriranim popratnim dokumentima, dokazuje da su podaci koji su sadržani u dokumentima važeći, odnosno da odgovaraju činjeničnom stanju u trenutku dostave naručitelju te dokazuju ono što je gospodarski subjekt naveo u E-ESPD-u.

### Upis u registar

#### Pravna osnova

Članak 257. stavak 1. ZJN2016

Gospodarski subjekt mora dokazati upis u sudski, obrtni, strukovni ili drugi odgovarajući registar u državi njegova poslovnog nastana.

#### Pitanje gospodarskom subjektu

Je li gospodarski subjekt upisan u odgovarajuće strukovne ili obrtne registre koji se vode u državi članici njegova poslovnog nastana

Upute o načinu popunjavanja odgovora za ovaj kriterij u ESPD odgovoru

#### Dodatno pojašnjenje kriterija

Odredba se odnosi i na odgovarajući način primjenjuju na sve članove zajednice gospodarskih subjekata te se utvrđuju za sve članove zajednice pojedinačno.
Podugovaratelji i subjekti na čiju se sposobnost gospodarski subjekt oslanja ne dokazuju ovaj uvjet.

#### Način dokazivanja

Za potrebe utvrđivanja navedenog, gospodarski subjekt dostavlja: - ispunjeni ESPD obrazac, za sve gospodarske subjekte
Naručitelj će prije donošenja odluke provjeriti informacije navedene u ESPD kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku.
Ako se ne može obaviti provjera ili ishoditi potvrda naručitelj će od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 (pet) dana, dostavi ažurirane popratne dokumente kojim dokazuje sposobnost za obavljanje profesionalne djelatnosti:
• -Izvadak iz sudskog, obrtnog ili drugog odgovarajućeg registra koji se vodi u državi članici njegova poslovnog nastana.

## Financijska i ekonomska sposobnost

### Ukupni godišnji promet

#### Pravna osnova

Članak 258. stavak 1. točka 1. ZJN2016

Gospodarski subjekt mora dokazati da je ostvario ukupan godišnji promet, uključujući određeni ukupni godišnji promet u području koje je obuhvaćeno predmetom nabave.

#### Pitanje gospodarskom subjektu

Ukupni godišnji promet za traženi broj financijskih godina iznosi:

Upute o načinu popunjavanja odgovora za ovaj kriterij u ESPD odgovoru

#### Dodatno pojašnjenje kriterija

Gospodarski subjekt mora dokazati da je u protekle dvije godine (2022., 2023.) imao minimalni godišnji promet u iznosu koji je isti ili veći od procijenjene vrijednosti nabave.
Predočenjem financijskih izvješća ili izvadaka iz tih izvješća, ako je objavljivanje
financijskih izvješća obvezno u državi poslovnog nastana gospodarskog subjekta
2. odgovarajućim bankovnim izvacima
3. izjavom o ukupnom prometu gospodarskog subjekta u dvije posljednje dostupne
financijske godine, ovisno o datumu osnivanja ili početka obavljanja djelatnosti
gospodarskog subjekta, ako je informacija o tim prometima dostupna

#### Uvjeti

Broj prethodnih godina: 2

Minimalna vrijednost: 268.000,00

Valuta: EUR

#### Način dokazivanja

Za potrebe dokazivanja navedenog, gospodarski subjekt dostavlja: - ispunjeni ESPD obrazac.
Naručitelj će prije donošenja odluke provjeriti informacije navedene u ESPD kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku.
Ako se ne može obaviti provjera ili ishoditi potvrda naručitelj će od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 (pet) dana, dostavi ažurirane popratne dokumente kojim dokazuje ekonomsku i financijsku sposobnost:
- Izjavu o ukupnom prometu, ovisno o datumu osnivanja ili početka obavljanja djelatnosti gospodarskog subjekta, ako je informacija o tim prometima dostupna.
Ako gospodarski subjekt iz opravdanog razloga nije u mogućnosti predočiti dokumente i dokaze on može dokazati svoju ekonomsku ili financijsku sposobnost bilo kojim drugim dokumentom koji javni naručitelj smatra prikladnim.

## Tehnička i stručna sposobnost

### Popis glavnih usluga

#### Pravna osnova

Članak 259. stavak 1. ZJN2016

Gospodarski subjekt mora dokazati da ima potrebne ljudske i tehničke resurse te iskustvo potrebno za izvršenje ugovora o javnoj nabavi na odgovarajućoj razini kvalitete, a osobito zahtijevati da gospodarski subjekt ima dovoljnu razinu iskustva, što se dokazuje odgovarajućim referencijama iz prije izvršenih ugovora.

#### Pitanje gospodarskom subjektu

U referentnom razdoblju gospodarski subjekt pružio sljedeće glavne usluge definiranog tipa:

Upute o načinu popunjavanja odgovora za ovaj kriterij u ESPD odgovoru

#### Uvjeti

Minimalni broj referenci | Zahtjev / opis
--- | ---
1 | Popis glavnih usluga pruženih u godini u kojoj je započeo postupak javne nabave i tijekom 3 (tri) godine koje prethode toj godini. Ponuditelji moraju dokazati da su imali minimalno 1 izvršeni ugovor, a maksimalno 2 ugovora o izvršenoj usluzi u visini iznosa procijenjene vrijednosti nabave. Popis sadržava vrijednost usluga, datum te naziv druge ugovorne strane.

#### Način dokazivanja

Za potrebe dokazivanja navedenog, gospodarski subjekt dostavlja: - ispunjeni ESPD obrazac.
Naručitelj će prije donošenja odluke od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 (pet) dana, dostavi ažurirane popratne dokumente kojim dokazuje tehničku i stručnu sposobnost sukladno članku 268. stavak 1. točka 3. ZJN2016, osim ako već posjeduje te dokumente:
-popis glavnih usluga pruženih u godini u kojoj je započeo postupak javne nabave i tijekom 3 (tri) godine koje prethode toj godini.
Ponuditelji moraju dokazati da su imali minimalno 1 izvršeni ugovor, a maksimalno 2 ugovora o izvršenoj usluzi u visini iznosa procijenjene vrijednosti nabave.
Popis sadržava vrijednost usluga, datum te naziv druge ugovorne strane.

# Odredbe koje se odnose na zajednicu gospodarskih subjekta

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa. Ponuda zajednice gospodarskih subjekata mora sadržavati podatke o svakom članu zajednice gospodarskih subjekata uz obveznu naznaku člana zajednice gospodarskih subjekata koji je ovlašten za komunikaciju s naručiteljem.
U ponudi zajednice mora se navesti koji dio ugovora o javnoj nabavi (vrijednosni dio i postotni dio) će izvršavati pojedini član zajednice.
Odgovornost gospodarskih subjekata iz zajednice je solidarna.
ODREDBE KOJE SE ODNOSE NA PODUGOVARATELJE:
Gospodarski subjekt koji namjerava dati dio ugovora u podugovor obvezan je ponudi navesti/dostaviti:
- podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja),
- podatak o dijelu ugovora koji namjerava dati u podugovor (predmet ili količina, vrijednost ili postotni udio),
- ESPD obrazac za podugovaratelja, ako je primjenjivo.
Navedeni podaci o podugovaratelju/ima će biti obvezni sastojci ugovora o javnoj nabavi.
Ugovaratelj može tijekom izvršenja ugovora od naručitelja zahtijevati:
- promjenu podugovaratelja za onaj dio ugovora o javnoj nabavi koji je prethodno dao u podugovor,
- uvođenje jednog ili više novih podugovaratelja čiji ukupni udio ne smije prijeći 30% vrijednosti ugovora o javnoj nabavi bez poreza na dodanu vrijednost, neovisno o tome je li prethodno dao dio ugovora o javnoj nabavi u podugovor ili ne,
- preuzimanje izvršenja dijela ugovora o javnoj nabavi koji je prethodno dao u podugovor.
Naručitelj će o eventualnom zahtjevu ugovaratelja odlučiti primjenjujući članak 225. ZJN 2016.
Ako naručitelj utvrdi da postoji osnova za isključenje podugovaratelja, zatražiti će od gospodarskog subjekta zamjenu tog podugovaratelja u primjerenom roku, ne kraćem od 5 dana.
Sudjelovanje podugovaratelja ne utječe na odgovornost ugovaratelja za izvršenje ugovora o javnoj nabavi.

U ponudi zajednice mora se navesti koji dio ugovora o javnoj nabavi (vrijednosni dio i postotni dio) će izvršavati pojedini član zajednice.

Odgovornost gospodarskih subjekata iz zajednice je solidarna.

# Odredbe koje se odnose na podugovaratelje

Gospodarski subjekt koji namjerava dati dio ugovora u podugovor obvezan je ponudi navesti/dostaviti:

- podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja),

- podatak o dijelu ugovora koji namjerava dati u podugovor (predmet ili količina, vrijednost ili postotni udio),

- ESPD obrazac za podugovaratelja, ako je primjenjivo.

Navedeni podaci o podugovaratelju/ima će biti obvezni sastojci ugovora o javnoj nabavi.

Ugovaratelj može tijekom izvršenja ugovora od naručitelja zahtijevati:

- promjenu podugovaratelja za onaj dio ugovora o javnoj nabavi koji je prethodno dao u podugovor,

- uvođenje jednog ili više novih podugovaratelja čiji ukupni udio ne smije prijeći 30% vrijednosti ugovora o javnoj nabavi bez poreza na dodanu vrijednost, neovisno o tome je li prethodno dao dio ugovora o javnoj nabavi u podugovor ili ne,

- preuzimanje izvršenja dijela ugovora o javnoj nabavi koji je prethodno dao u podugovor.

Naručitelj će o eventualnom zahtjevu ugovaratelja odlučiti primjenjujući članak 225. ZJN 2016.

Ako naručitelj utvrdi da postoji osnova za isključenje podugovaratelja, zatražiti će od gospodarskog subjekta zamjenu tog podugovaratelja u primjerenom roku, ne kraćem od 5 dana.

Sudjelovanje podugovaratelja ne utječe na odgovornost ugovaratelja za izvršenje ugovora o javnoj nabavi.

# Oslanjanje na sposobnost drugih subjekata

Za ispunjenje kriterija za odabir gospodarskog subjekta koji se odnosi na ekonomsku i financijsku te tehničku i stručnu sposobnost, gospodarski subjekt se može u postupku javne nabave osloniti na sposobnost drugih subjekata, bez obzira na pravnu prirodu njihova međusobnog odnosa.

Sukladno članku 273. stavku 2. ZJN 2016, gospodarski subjekt može se u postupku javne nabave osloniti na sposobnost drugih subjekata radi dokazivanja ispunjavanja kriterija koji su vezani uz obrazovne i stručne kvalifikacije iz članka 268. stavka 1. točke 8. ZJN 2016 ili uz relevantno stručno iskustvo, samo ako će ti subjekti izvoditi radove ili pružati usluge za koje se ta sposobnost traži.

Ako se gospodarski subjekt oslanja na sposobnost drugih subjekata, mora dokazati naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu.

Ako se gospodarski subjekt u postupku javne nabave oslanja na sposobnost drugih subjekata radi dokazivanja ispunjavanja kriterija koji su vezani uz obrazovne i stručne kvalifikacije iz članka 268. stavka 1. točke 8. ZJN 2016 ili uz relevantno stručno iskustvo, iz dokaza o ustupanju resursa mora biti vidljiv podatak o tome da će taj subjekt sudjelovati u izvođenju radova ili pružanju usluga za koje se ta sposobnost traži.

Naručitelj je obvezan provjeriti ispunjavaju li drugi subjekti na čiju se sposobnost gospodarski subjekt oslanja relevantne kriterije za odabir gospodarskog subjekta te postoje li osnove za njihovo isključenje. Naručitelj će od gospodarskog subjekta zahtijevati da zamijeni subjekt na čiju se sposobnost oslonio radi dokazivanja kriterija za odabir ako, na temelju provjere iz članka 275. stavka 1. ZJN 2016, utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta.

Ako se gospodarski subjekt oslanja na sposobnost drugog subjekta, obvezan je u ponudi dostaviti zaseban ESPD za tog subjekta. U slučaju da naručitelj to zatraži, gospodarski subjekt koji se oslanja na sposobnost drugog subjekta bit će dužan kao ažurirani popratni dokument dostaviti odgovarajući dokaz o ustupanju resursa (npr. izjava gospodarskog subjekta koji stavlja resurse na raspolaganje, ugovor između gospodarskih subjekata i sl.). Iz dostavljenog dokaza mora biti vidljivo koji gospodarski subjekt kojemu gospodarskom subjektu stavlja resurse na raspolaganje, u koju svrhu i o kojim resursima se radi. U slučaju da se kao dokaz dostavlja izjava, mora biti potpisana od strane ovlaštene osobe gospodarskog subjekta.

Ako se gospodarski subjekt oslanja na sposobnost drugih subjekata radi dokazivanja ispunjavanja kriterija ekonomske i financijske sposobnosti, naručitelj zahtijeva njihovu solidarnu odgovornost za izvršenje ugovora.