Dokumentacija o nabavi

Dio II – Upute za ponuditelje

PODACI O PONUDI

OP 24/1 - Usluge osiguranja imovine, osoba i motornih vozila

# Podaci o postupku nabave

Naziv postupka nabave: Usluge osiguranja imovine, osoba i motornih vozila

Evidencijski broj nabave: OP 24/1

# Sadržaj i način izrade

Pri izradi ponude ponuditelj se mora pridržavati zahtjeva i uvjeta iz Dokumentacije o nabavi te ne smije mijenjati ni nadopunjavati tekst Dokumentacije o nabavi. Dokumentacija o nabavi se ne naplaćuje te se može preuzeti u cijelosti na internetskoj stranici: Dokumentacija o nabavi

Elektronička ponuda mora sadržavati najmanje:

- Uvez ponude

- Popunjeni eESPD obrazac (ili više njih, ako je primjenjivo)

- Popunjen troškovnik

  - Troškovnik predmeta nabave je u prilogu i sastavni je dio ove Dokumentacije o nabavi - TROŠKOVNIK.
    Naručitelj u ovom postupku javne nabave nije koristio standardizirani troškovnik budući da je isti suprotan formi troškovnika koji je pripremio i objavio Naručitelj u ovom postupku javne nabave.
    Troškovnik se u ponudi obvezno dostavlja u istom formatu u kojem je stavljen na raspolaganje u Elektroničkom oglasniku javne nabave Republike Hrvatske (Excel. format).
    Ponudbeni troškovnik mora biti identičan zadnjoj verziji izvornog troškovnika objavljenog u Elektroničkom oglasniku javne nabave Republike Hrvatske.
    U obrascu troškovnika obvezno se popunjavaju sve jedinične cijene, dok će se cijene stavki automatski unaprijed pripremljenim formulama izračunati. Sve cijene (jedinične) ponuditelji upisuju s dvije decimale, a ukupne cijene stavki će se automatski izračunavati također na dvije decimale. Ako određene usluge ponuditelj neće naplaćivati ili je ista uračunata u cijenu neke druge stavke troškovnika, ponuditelj je obvezan upisati iznos 0,00. Ponuditelj je obvezan unijeti sve jedinične cijene stavaka Troškovnika. U tom se slučaju upisivanje 0,00 eura za jedinične stavke neće smatrati izuzetno niskom ponudom niti izuzetno niskom pojedinom jediničnom cijenom.
    Ponuditelji ne upisuju podatke u ćelije koje su označene žuto (sjenčane). U troškovniku su uključene količine stavaka troškovnika predviđene za četverogodišnje razdoblje.
    Troškovnik Ponuditelji ne potpisuju niti ovjeravaju već ga dostavljaju popunjenog u .xlsx formatu.
    Ponuditeljima je zabranjeno mijenjanje ili nadopunjavanje teksta Dokumentacije o nabavi pa tako i Troškovnika. Ukoliko Naručitelj utvrdi da je Ponuditelj u svojoj ponudi mijenjao tekst Troškovnika u dijelu Naziva stavki, Opisa stavki, mjerne jedinice ili količine, odbit će takvu ponudu. Troškovnik se mora popunjavati elektronički (ne popunjava se rukom pa učitava u pdf formatu). Troškovnik se u ponudi obvezno dostavlja u istom formatu u kojem je stavljen na raspolaganje u EOJN RH (Excel Document). Ponudbeni troškovnik mora biti identičan zadnjoj verziji troškovnika objavljenog u EOJN RH.
    Greške u ponudbenom Troškovniku će biti ispravljene ukoliko se utvrdi nepodudarnost između jedinične cijene i ukupne cijene dobivene množenjem odgovarajuće količine i jedinične cijene, iskazana jedinična cijena će biti mjerodavna.

- Vrijednosti kriterija za odabir ponude

  - Unos numeričkih vrijednosti kriterija za odabir sastavni je dio popunjavanja elektroničke ponude te se traženi dokument Podaci - vrijednosti kriterija za odabir generira putem EOJN i prilaže ponudi.

- Jamstvo za ozbiljnost ponude u iznosu (EUR): 8.000,00 (detalji dalje u dokumentaciji)

- Ostali dokumenti:

  - Opis:

    - IZJAVA ZABRANE DODJELE UGOVORA - IZJAVA O NEPOSTOJANJU OKOLNOSTI ZA DODJELU UGOVORA OBUHVAĆENIH PODRUČJEM PRIMJENE ODLUKE I UREDBE O MJERAMA OGRANIČAVANJA S OBZIROM NA DJELOVANJA RUSIJE KOJIMA SE DESTABILIZIRA STANJE U UKRAJINI

  - Pojedinosti i upute:

    - Odlukom Vijeća Europske unije 2022/578 o izmjeni Odluke 2014/512/ZVSP o mjerama ograničavanja s obzirom na djelovanja Rusije kojima se destabilizira stanje u Ukrajini – čl.1.h. (Link: https://eur-lex.europa.eu/legal-content/HR/TXT/?uri=uriserv%3AOJ.L_.2022.111.01.0070.01.HRV&toc=OJ%3AL%3A2022%3A111%3ATOC)
      i
      Uredbom Vijeća Europske Unije 2022/576 o izmjeni Uredbe (EU) br. 833/2014 o mjerama ograničavanja s obzirom na djelovanja Rusije kojima se destabilizira stanje u Ukrajini – čl. 5.k. (Link: https://eur-lex.europa.eu/legal-content/HR/TXT/?uri=uriserv%3AOJ.L_.2022.111.01.0001.01.HRV&toc=OJ%3AL%3A2022%3A111%3ATOC)
      propisano je:
      "Zabranjuje se dodjela bilo kojeg ugovora o javnoj nabavi koji su obuhvaćeni područjem primjene direktiva 2014/23/EU, 2014/24/EU, 2014/25/EU i 2009/81/EZ Europskog parlamenta i Vijeća, kao i članka 10. stavaka 1. i 3., stavka 6. točaka od (a) do (e) te stavaka 8., 9. i 10. i članaka 11., 12., 13. i 14. Direktive 2014/23/EU, članaka 7. i 8., članka 10. točaka od (b) do (f) te od (h) do (j) Direktive 2014/24/EU, članka 18., članka 21. točaka od (b) do (e) te od (g) do (i) i članaka 29. i 30. Direktive 2014/25/EU te članka 13. točaka od (a) do (d) i od (f) do (h) i točke (j) Direktive 2009/81/EZ, sljedećim osobama, subjektima ili tijelima, ili nastavak izvršavanja bilo kojeg takvog ugovora sa sljedećim osobama, subjektima ili tijelima:
      (a) ruski državljanin ili fizička ili pravna osoba, subjekt ili tijelo s poslovnim nastanom u Rusiji;
      (b) pravna osoba, subjekt ili tijelo u čijim vlasničkim pravima subjekt iz točke (a) ovog stavka ima izravno ili neizravno više od 50 % udjela; ili
      (c) fizička ili pravna osoba, subjekt ili tijelo koji djeluju za račun ili prema uputama subjekta iz točke (a) ili (b), uključujući, ako oni čine više od 10 % vrijednosti ugovora, podugovaratelje, dobavljače ili subjekte na čije se kapacitete oslanja u smislu direktiva 2014/23/EU, 2014/24/EU, 2014/25/EU i 2009/81/EZ."
      Sukladno navedenom, a u svrhu dokazivanja ispunjenja uvjeta propisanih Odlukom i Uredbom Vijeća Europske unije, ponuditelj kao sastavni dio svoje ponude dostavlja IZJAVU ZABRANA DODJELE UGOVORA, potpisanu od ovlaštene osobe za zastupanje ponuditelja i/ili svih članova Zajednice ponuditelja, kojom izjavljuje da ne postoje okolnosti koje su ovom točkom dokumentacije o nabavi propisane kao zapreka za dodjelu ugovora o javnoj nabavi.
      Kao sastavni dio ove Dokumentacije objavljen je predložak IZJAVE ZABRANA DODJELE UGOVORA (kojom ponuditelj izjavljuje da ne postoje okolnosti za dodjelu ugovora obuhvaćenih područjem primjene odluke i uredbe o mjerama ograničavanja s obzirom na djelovanja Rusije kojima se destabilizira stanje u Ukrajini), s tim da Ponuditelji mogu ispuniti i potpisati Izjavu zabrana dodjele ugovora, a mogu sastaviti i svoje izjave koje moraju sadržajno odgovarati Izjavi zabrana dodjele ugovora.

## Način dostave

Ponuda se dostavlja elektroničkim sredstvima komunikacije putem EOJN RH. Sukladno ZJN 2016. smatra se da ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude neovisno o tome je li potpisana ili nije te da naručitelj ne smije odbiti takvu ponudu samo zbog tog razloga.

Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova.

Ukoliko pri elektroničkoj dostavi ponude iz tehničkih razloga nije moguće sigurno povezivanje svih dijelova ponude, naručitelj prihvaća dostavu u papirnatom obliku onih dijelova ponude koji se zbog svog oblika ne mogu dostaviti elektronički ili dijelova za čiju su izradu, zbog specifičnosti predmeta nabave nužni posebni formati dokumenata koji nisu podržani kroz opće dostupne aplikacije ili dijelova za čiju su obradu, zbog specifičnosti predmeta nabave, nužni posebni formati dokumenata obuhvaćeni shemama licenciranih prava zbog kojih nisu dostupni za izravnu uporabu.

Također, ponuditelji u papirnatom obliku, u roku za dostavu ponuda, dostavljaju dokumente drugih tijela ili subjekata koji su važeći samo u izvorniku, ako ih elektroničkim sredstvom nije moguće dostaviti u izvorniku, poput jamstva za ozbiljnost ponude.

U slučaju kada ponuditelj uz elektroničku dostavu ponuda u papirnatom obliku dostavlja određene dokumente koji ne postoje u elektroničkom obliku, ponuditelj ih dostavlja u zatvorenoj omotnici na kojoj je obvezan naznačiti na koji postupak javne nabave i na koju ponudu se odvojeni dokumenti odnose te takva omotnica sadrži sve podatke s dodatkom „dio/dijelovi ponude koji se dostavlja/ju odvojeno“. Zatvorenu omotnicu s dijelom/dijelovima ponude ponuditelj predaje neposredno naručitelju ili poštanskom pošiljkom na adresu naručitelja, u zatvorenoj omotnici na kojoj mora biti naznačeno:

Naručitelj: URIHO - ZAGREB USTANOVA ZA PROFESIONALNU REHABILITACIJU I ZAPOŠLJAVANJE OSOBA S INVALIDITETOM

Avenija Marina Držića 1, 10000 ZAGREB

Usluge osiguranja imovine, osoba i motornih vozila

OP 24/1

Dio/dijelovi ponude koji se dostavljaju odvojeno

NE OTVARAJ

na poleđini ili u gornjem lijevom kutu omotnice:

Naziv i adresa ponuditelja / zajednice gospodarskih subjekata

(kod zajednice gospodarskih subjekata obvezna je naznaka da se radi o zajednici i navođenje svih članova zajednice)

Ponuditelj sam snosi rizik eventualnog gubitka, odnosno nedostavljanja odvojenog dijela/dijelova ponude/ZZS-a u papirnatom obliku.

U slučaju da naručitelj zaustavi postupak javne nabave povodom izjavljene žalbe na dokumentaciju ili poništi postupak javne nabave prije isteka roka za dostavu ponuda, za sve ponude koje su u međuvremenu dostavljene elektronički, EOJN RH će trajno onemogućiti pristup tim ponudama čime će se osigurati da nitko nema uvid u sadržaj dostavljenih ponuda. U slučaju da se postupak nastavi, ponuditelji će morati ponovno dostaviti svoje ponude.

## Tajnost dokumentacije gospodarskih subjekata

Gospodarski subjekt u postupku javne nabave smije na temelju zakona, drugog propisa ili općeg akta određene podatke označiti tajnom, uključujući tehničke ili trgovinske tajne te povjerljive značajke ponuda. Ako je gospodarski subjekt neke podatke označio tajnima, obvezan je navesti pravnu osnovu na temelju koje su ti podaci označeni tajnima. Gospodarski subjekt dužan je na zahtjev naručitelja dostaviti akt/akte koji/koje su naveli kao pravnu osnovu temeljem koje su podaci označeni tajnima, a sve radi provjere postojanja pravne osnove. Gospodarski subjekt ne smije označiti tajnom: cijenu ponude, troškovnik, katalog, podatke u vezi s kriterijima za odabir ponude, javne isprave, izvatke iz javnih registara te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom.

## Izmjena ponude i odustajanje od ponude

U roku za dostavu ponude ponuditelj može izmijeniti svoju ponudu ili od nje odustati. Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude. Nakon isteka roka za dostavu ponuda, ponuda se ne smije mijenjati.

## Postupanje u postupcima javne nabave u slučaju nedostupnosti EOJN RH

Temeljem članka 239. ZJN 2016, ako tijekom razdoblja od četiri sata prije isteka roka za dostavu ponuda zbog tehničkih ili drugih razloga na strani EOJN RH isti nije dostupan, rok za dostavu ne teče dok traje nedostupnost, a naručitelj će produljiti rok za dostavu sukladno članku 240. ZJN 2016. Detaljne upute načina elektroničke dostave ponude dostupne su na stranicama EOJN RH, na adresi: Upute

# Odredbe o ponudi

## Varijante ponude

Varijante ponude nisu dopuštene.

## Način određivanja cijene ponude

Cijena ponude piše se brojkama u apsolutnom iznosu i izražava u valuti EUR.
Ponuditelji su dužni ponuditi, tj. upisati jediničnu cijenu i ukupnu cijenu za svaku stavku troškovnika, na način kako je to određeno u troškovniku te cijenu ponude bez PDV-a i cijenu ponude s PDV-om, a iznos PDV-a se izračunava zasebno.
Cijenu ponude čini zbroj svih stavki bez poreza na dodanu vrijednost u kojoj moraju biti uračunati svi troškovi, popusti, opći rizici, obveze i odgovornosti koje su određene ovom Dokumentacijom o nabavi.
Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu i troškovniku, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.
Jedinična cijena definirana je kao nepromjenjiva tijekom trajanja Okvirnog sporazuma.
Cijena ponude je promjenjiva, na način da se sukladno obračunu premije po vrstama osiguranja za svaku godinu osiguranja – zbog promjene broja djelatnika, ukupnih prihoda ili vrijednosti imovine ili drugih parametara tijekom razdoblja izvršavanja Okvirnog sporazuma ukupna cijena ponude može promijeniti. Eventualnim promjenama navedenih parametara može doći do promjene ukupne cijene ponude, ali ne dolazi do promjene jediničnih cijena (premijskih obračunskih stopa). Jedinične cijene (premijske obračunske stope) su nepromjenjive za cijelo vrijeme trajanja Okvirnog sporazuma, a promjena ukupne cijene predstavlja usklađenje stvarne količine predmeta osiguranja za svaku vrste osiguranja.
Konačni obračun premije radi se na kraju godine tj. po isteku tekuće godine osiguranja i to na sljedeći način:
Osiguranje imovine (vrsta osiguranja 08 i 09) - na kraju osigurateljne godine izvršit će se konačni obračun premije prema stvarnim vrijednostima dugotrajne imovine na način da se vrijednost dugotrajne imovine na kraju obračunskog razdoblja usporedi s vrijednošću imovine iz troškovnika te će se izvršiti linearno povećanje, odnosno smanjenje cijene godišnje police osiguranja. Dobivena razlika po konačnom obračunu množi se s faktorom 0,5.

Jedinična cijena definirana je kao nepromjenjiva tijekom trajanja ugovora o javnoj nabavi.

## Valuta ponude

Ponuditelj iskazuje cijenu ponude u eurima (EUR).

## Kriterij za odabir ponude te relativni ponder kriterija

Kriterij za odabir ponude je ekonomski najpovoljnija ponuda (ENP).

S obzirom na to da može koristiti pravo na pretporez, naručitelj će uspoređivati cijene ponuda bez PDV-a.

Ako dvije ili više valjanih ponuda budu jednako rangirane prema kriteriju za odabir ponude, naručitelj će odabrati ponudu koja je zaprimljena ranije.

Bodovi će se izračunavati na šest decimala.

Ukupan broj bodova za svaku ponudu naručitelj će izračunati zbrajanjem bodova koje je ista ostvarila po pojedinim kriterijima ekonomski najpovoljnije ponude.

Maksimalan broj bodova koji ponuditelj može ostvariti je: 100

Ekonomski najpovoljnija ponuda utvrđuje se na temelju: Cijene i kvalitete

Formula za određivanje ukupnog broja bodova opisana je u zasebnom dokumentu - Kriteriji za odabir ponude.

Cijena:

Naziv kriterija | Relativni značaj
--- | ---
Cijena | 90,00

Kvaliteta:

Naziv kriterija | Relativni značaj
--- | ---
ROK ISPLATE OSIGURNINE | 10,00

Kriterij: ROK ISPLATE OSIGURNINE

Detaljni opis

Kao kriterij primjenjuje se rok isplate osigurnine odnosno neospornog dijela osigurateljeve obveze kada je za utvrđivanje postojanja osigurateljeve obveze ili njenog iznosa potrebno stanovito vrijeme.
Rok isplate osigurnine određuje se popunjavanjem podataka prilikom pripreme i izrade ponude.
Maksimalni dopušteni rok isplate osigurnine je 30 dana od dana primitka odštetnog zahtjeva.
Maksimalni broj bodova koji valjana ponuda može dobiti prema ovom kriteriju je 10.
Formula izračuna bodova za ovaj kriterij je prikazana kao Skala (0 – Najveći broj bodova)
Jedinica mjere je dan, vrijednost za kriterij izražava se cjelobrojno. Skala nije određena na način da što veća ponuđena vrijednost ponuda je povoljnija.
Najmanja ponuđena vrijednost koja se može ponuditi od strane ponuditelja je 1 dan, a najveća ponuđena vrijednost koja se može ponuditi od strane ponuditelja je 30 dana.
Naručitelju je neprihvatljiva ponuda koja nudi rok isplate osigurnine duži od 30 dana, te će sukladno navedenom takvu ponudu proglasiti neprihvatljivom.
Rok isplate osigurnine je propisan odredbama članka 943. Zakona o obveznim odnosima (NN
35/05, 41/08, 125/11, 78/15, 29/18, 126/21, 114/22, 156/22) temeljem kojih je osiguratelj dužan isplatiti osigurninu, odnosno nesporni dio osigurnine najkasnije u roku od 30 dana od dana primitka odštetnog zahtjeva. Naručitelju će biti pružena kvalitetnija usluga ukoliko se osiguratelj obveže da će obradu odštetnih zahtjeva obavljati u rokovima kraćim od zakonom propisanog roka.

Gospodarski subjekt će vrijednost kriterija izraziti numerički

Jedinica mjere: dan

Ponuđena vrijednost se mora izraziti kao: Cijeli broj

Naručitelj je ograničio najviši dozvoljeni iznos za kriterij 30,00

Naručitelj je ograničio najniži dozvoljeni iznos za kriterij 1,00

## Jezik i pismo na kojem se izrađuje ponuda ili njezin dio

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu (iznimno je moguće navesti pojmove na stranom jeziku te koristiti međunarodno priznat izričaj, odnosno tzv. internacionalizme, tuđe riječi i prilagođenice). Također iznimno, dio popratne dokumentacije može biti i na nekom drugom jeziku, ako je tako dozvoljeno u drugim odredbama ove dokumentacije.

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu.
U ponudi je iznimno moguće navesti neke višejezično razumljive i općepoznate pojmove na stranom jeziku te koristiti međunarodno priznat izričaj, odnosno tzv. internacionalizme, tuđe riječi i prilagođenice.
Ukoliko neki dijelovi ponude nisu na hrvatskom jeziku, ponuditelj je obvezan dostaviti prijevod na hrvatskom jeziku.
Naručitelj zadržava pravo, za slučaj sumnje u prijevod ili dvojbe u točnost prijevoda, kroz institut pojašnjavanja/upotpunjavanja iz članka 293. ZJN 2016 ili kroz institut objašnjenja ili nadopune ažuriranih popratnih dokumenata iz članka 263. ZJN 2016, zahtijevati dostavu prijevoda isprave od strane ovlaštenog sudskog tumača.
U cijelom tekstu ove dokumentacije o nabavi riječi i pojmovni sklopovi koji imaju rodno značenje, odnose se jednako na muški i na ženski rod bez obzira jesu li korišteni u muškom ili ženskom rodu.

## Rok valjanosti ponude

Rok valjanosti ponude je 90 dana od dana isteka roka za dostavu ponuda.

Ukoliko tijekom postupka javne nabave istekne rok valjanosti ponude i jamstva za ozbiljnost ponude (ukoliko je traženo DON-om), naručitelj će prije odabira zatražiti produženje roka valjanosti ponude i jamstva od ponuditelja koji je podnio ekonomski najpovoljniju ponudu. U tu svrhu ponuditelju će se dati primjereni rok, ne kraći od pet (5) dana.

Ponuditelj upisuje rok valjanosti ponude na za to predviđeno mjesto pri upisu podataka u obrazac EOJN RH.

U slučaju da ponuditelj produži rok valjanosti ponude, obvezan je produžiti i valjanost jamstva za ozbiljnost ponude.

# Ostale odredbe

## Okvirni sporazum

Način sklapanja ugovora na temelju okvirnog sporazuma i drugi uvjeti koji će biti korišteni prilikom sklapanja ugovora na temelju okvirnog sporazuma:

Naručitelj će s gospodarskim subjektom koji je u postupku javne nabave za sklapanje Okvirnog sporazuma dostavio valjanu ekonomski najpovoljniju ponudu, zaključivati ugovore o osiguranju odnosno pojedinačne police osiguranja, neposredno na temelju DoN-a i ponude dostavljene prije sklapanja Okvirnog sporazuma. Izdavanju polica može prethoditi izdavanje listova pokrića.
Ugovori o osiguranju/police osiguranja za drugu, treću i četvrtu godinu trajanja Okvirnog sporazuma, zaključivati će se isto tako neposredno na temelju Dokumentacije o nabavi i ponude dostavljene prije sklapanja Okvirnog sporazuma, a prema novim poslovnim podacima i u skladu s potrebama i mogućnostima Naručitelja.
Temeljem članka 147. stavak 2. Zakona o javnoj nabavi Ugovor o javnoj nabavi na temelju okvirnog sporazuma mora se sklopiti prije isteka roka na koji je sklopljen okvirni sporazum, ali trajanje pojedinog ugovora ne smije biti dulje od 12 mjeseci od isteka roka na koji je okvirni sporazum sklopljen.
Cijene stavaka (jedinične cijene) ponuđene u postupku za sklapanje ovog Okvirnog sporazuma predstavljaju najviše iznose cijena stavaka (jediničnih cijena) koje gospodarski subjekt može primijeniti kod sklapanja ugovora o javnoj nabavi na temelju Okvirnog sporazuma ili polica osiguranja ili listova pokrića (Gospodarski subjekt može naručitelju odobriti popust te jedinične cijene stavki sniziti u odnosu na one ponuđene u postupku za sklapanje Okvirnog sporazuma).
Za svaki ugovor o javnoj nabavi usluga osiguranja ili policu osiguranja ili list pokrića, koji je sklopljen na temelju Okvirnog sporazuma, cijene stavki (jedinične cijene) predmeta nabave su nepromjenjive za vrijeme trajanja ugovora o javnoj nabavi usluga osiguranja ili police osiguranja ili lista pokrića.
Naručitelj je obavezan kontrolirati je li izvršenje Okvirnog sporazuma u skladu s uvjetima određenim u Dokumentaciji o nabavi i odabranom ponudom.
Okvirni sporazum obvezuje na sklapanje ugovora o javnoj nabavi. Okvirni sporazum sklapa se za razdoblje od 4 (četiri) godine s jednim gospodarskim subjektom i tijekom navedenog razdoblja se predviđa sklapanje pojedinačnih ugovora o javnoj nabavi za razdoblje od jedne godine, a prema potrebi Naručitelja i za kraće razdoblje.
Na bitne uvjete u vezi s predmetom nadmetanja i sklapanjem Okvirnog sporazuma i ugovora/polica osiguranja s odabranim ponuditeljem, odgovarajuće će se primjenjivati odredbe Zakona o obveznim odnosima, te drugi Zakoni i propisi koji reguliraju izvršenje ove vrste usluga, a koji nisu u suprotnosti s ovom Dokumentacijom o nabavi.
Okvirni sporazum ili ugovor o javnoj nabavi mora biti sklopljen u skladu s uvjetima određenima u dokumentaciji o nabavi i odabranom ponudom. Sukladno odredbi članka 313. stavka 2. ZJN 2016. Naručitelj je obvezan kontrolirati je li izvršenje Okvirnog sporazuma i ugovora o javnoj nabavi usluga osiguranja u skladu s uvjetima određenima u dokumentaciji o nabavi i odabranom ponudom.
Izvršitelj odgovara Naručitelju za sve izravne i neizravne štete uzrokovane namjerom ili nepažnjom Izvršitelja. Odgovornost za štetu utvrđuje se u skladu s odredbama budućeg ugovora o javnoj nabavi i s odredbama Zakona o obveznim odnosima.
Ugovorne strane će eventualni spor pokušati riješiti sporazumno, a ukoliko to ne bude moguće, ugovorne strane spor će riješiti putem nadležnog suda u Zagrebu.

Okvirni sporazum obvezuje stranke na izvršenje Okvirnog sporazuma.

## Vrsta, sredstvo i uvjeti jamstva

### Jamstvo za ozbiljnost ponude

Gospodarski subjekt obvezan je, kao sastavni dio svoje ponude, predati jamstvo za ozbiljnost ponude koje može biti u obliku bankarske garancije ili u obliku novčanog pologa.
U slučaju zajednice gospodarskih subjekata:
* bilo koji gospodarski subjekt može biti nalogodavac, a jamstvo mora glasiti na sve članove zajednice,
* jedan član zajednice ponuditelja može biti nalogodavac, a jamstvo mora glasiti na sve članove zajednice (mora sadržavati navod o tome da je riječ o zajednici gospodarskih subjekata i u njemu moraju biti navedeni članovi zajednice ponuditelja),
* svaki član zajednice ponuditelja (ili drugi gospodarski subjekt kao nalogodavac za pojedinog člana zajednice) može dostaviti zasebno jamstvo za svoj dio ugovora (zbroj svih jamstava mora odgovarati iznosu jamstva navedenom u dokumentaciji o nabavi).
Iznos jamstva za ozbiljnost ponude iznosi 8.000,00 EUR
U slučaju da kao sredstvo jamstva za ozbiljnost ponude ponuditelj daje bankarsku garanciju, u istoj mora biti navedeno da je korisnik jamstva, da je neopoziva, neprenosiva, a u tekstu jamstva mora stajati obveza banke da će na prvi poziv korisnika jamstva (naručitelja) bezuvjetno i bez prigovora isplatiti iznos jamstva.
U slučaju da kao sredstvo jamstva za ozbiljnost ponude ponuditelj daje bankarsku garanciju, u istoj mora biti navedeno da je korisnik jamstva URIHO - ZAGREB USTANOVA ZA PROFESIONALNU REHABILITACIJU I ZAPOŠLJAVANJE OSOBA S INVALIDITETOM, Avenija Marina Držića 1, 10000 Zagreb, OIB: 77931216562
U slučaju da kao sredstvo jamstva za ozbiljnost ponude ponuditelj uplaćuje novčani polog, ponuditelj ga uplaćuje u korist URIHO - ZAGREB USTANOVA ZA PROFESIONALNU REHABILITACIJU I ZAPOŠLJAVANJE OSOBA S INVALIDITETOM, IBAN: HR6123600001101211463; model HR00, poziv na broj: 1-24-OIB uplatitelja, opis plaćanja: Novčani polog kao jamstvo za ozbiljnost ponude, ev.br. OP 24/1.
Ako ponuditelj na ime jamstva za ozbiljnost ponude uplati novčani polog, obvezan je u ponudi dostaviti dokaz o uplati. Uplaćeni polog na ime jamstva za ozbiljnost ponude u traženom iznosu mora biti evidentirano na računu Naručitelja najkasnije u trenutku javnog otvaranja ponuda.
Naručitelj će zadržati/naplatiti jamstvo za ozbiljnost ponude u sljedećim slučajevima:
- odustajanja ponuditelja od svoje ponude u roku njezine valjanosti,
- nedostavljanja ažuriranih popratnih dokumenata sukladno članku 263. ZJN 2016,
- neprihvaćanja ispravka računske greške,
- odbijanja potpisivanja okvirnog sporazuma ili
- nedostavljanja jamstva za uredno ispunjenje okvirnog sporazuma.
Za naplatu jamstva za ozbiljnost ponude dovoljno je da se u odnosu na ponuditelja ostvari jedan (bilo koji) od prethodno navedenih uvjeta.
Rok valjanosti jamstva za ozbiljnost ponude mora biti najmanje do isteka roka valjanosti ponude, a gospodarski subjekt može dostaviti jamstvo koje je duže od roka valjanosti ponude.
Sukladno čanku 217. ZJN 2016 Naručitelj će vratiti ponuditeljima jamstvo za ozbiljnost ponude u roku od deset dana od dana potpisivanja Okvirnog sporazuma, odnosno dostave jamstva za uredno ispunjenje okvirnog sporazuma, a presliku jamstva je obavezan pohraniti.

Iznos jamstva (EUR): 8.000,00

Novčani polog

Gospodarski subjekt može umjesto traženog sredstva jamstva dati novčani polog u traženom iznosu.

Podaci za uplatu novčanog pologa

Naziv primatelja: URIHO - USTANOVA ZA PROFESIONALNU REHABILITACIJU I ZAPOŠLJAVANJE OSOBA S INVALIDITETOM

IBAN primatelja: HR6123600001101211463

SWIFT CODE: ZABAHR2X

Model: HR00

Poziv na broj: 1-24-OIB

Opis plaćanja: NOVČANI POLOG KAO JAMSTVO ZA OZBILJNOST PONUDE, EV.BR. OP 24/1

U slučaju da ponuditelj uplaćuje novčani polog, dostavlja dokaz o uplati koji se prilaže / uvezuje u ponudu. Na temelju dostavljenog dokaza o plaćanju pologa, naručitelj provjerava izvršenje uplate na računu naručitelja.

Rok valjanosti jamstva za ozbiljnost ponude mora biti najmanje do isteka roka valjanosti ponude, a gospodarski subjekt može dostaviti jamstvo koje je duže od roka valjanosti ponude.

### Jamstvo za uredno ispunjenje okvirnog sporazuma

Odabrani ponuditelj odnosno Osiguratelj je dužan odmah po potpisu Okvirnog sporazuma, a najkasnije u roku od petnaest (15) dana od dana potpisa Okvirnog sporazuma, dostaviti Naručitelju jamstvo za uredno ispunjenje Okvirnog sporazuma, u obliku bankarske garancije ili u obliku novčanog pologa za slučaj povrede ugovornih obveza. Ukoliko Osiguratelj dostavlja bankarsku garanciju ili novčani polog, isti mora biti u iznosu od 10% od ukupne vrijednosti Okvirnog sporazuma bez PDV-a.
Ako jamstvo bude naplaćeno u slučaju povrede ugovornih obveza od strane Osiguratelja, a Okvirni sporazum nije raskinut, Osiguratelj je obvezan u roku petnaest (15) dana od dana zaprimanja poziva na dostavu, Naručitelju dostaviti novo jamstvo istovjetno naplaćenom.
Naručitelj će jamstvo za uredno ispunjenje Okvirnog sporazuma, naplatiti za slučaj:
- neizvršavanja ili neurednog izvršavanja Okvirnog sporazuma
- odbijanja sklapanja Okvirnog sporazuma od strane Osiguratelja.
U skladu s člankom 214. stavkom 4. ZJN 2016, umjesto bankarske garancije, Osiguratelj može uplatiti novčani polog u traženom iznosu.
Ako Osiguratelj kao sredstvo jamstva odabere novčani polog, obvezan je kao jamstvo za uredno ispunjenje Okvirnog sporazuma izvršiti uplatu u visini od 10% od ukupne vrijednosti okvirnog sporazuma bez PDV-a u korist URIHO - ZAGREB USTANOVA ZA PROFESIONALNU REHABILITACIJU I ZAPOŠLJAVANJE OSOBA S INVALIDITETOM, IBAN: HR6123600001101211463; model HR00, poziv na broj: 01-24-OIB uplatitelja, opis plaćanja: Novčani polog kao jamstvo za uredno ispunjenje Okvirnog sporazuma, ev.br. OP 24/1
Osiguratelj je obvezan u roku od petnaest (15) dana od sklapanja okvirnog sporazuma dostaviti Naručitelju potvrdu o plaćanju novčanog pologa.
Ako jamstvo za uredno ispunjenje Okvirnog sporazuma ne bude naplaćeno, Naručitelj će ga vratiti Osiguratelju po isteku Okvirnog sporazuma.

Novčani polog

Gospodarski subjekt može umjesto traženog sredstva jamstva dati novčani polog u traženom iznosu.

## Datum, vrijeme i mjesto (javnog) otvaranja ponuda

Rok za dostavu ponuda je: 16.05.2024 10:00:00

Otvaranje ponuda se vrši elektroničkim putem na EOJN, dok se fizički dijelovi ponuda otvaraju na sljedećoj lokaciji: AVENIJA MARINA DRŽIĆA 1, ZAGREB

Otvaranje ponuda održat će se: 16.05.2024 10:00:00

Podaci o ovlaštenim osobama i postupku otvaranja: Javnom otvaranju ponuda smiju prisustvovati ovlašteni predstavnici ponuditelja i druge osobe.
Pravo aktivnog sudjelovanja u postupku javnog otvaranja ponuda imaju samo članovi stručnog povjerenstva za javnu nabavu i ovlašteni predstavnici ponuditelja.
Ovlašteni predstavnici ponuditelja moraju svoje pisano ovlaštenje predati prije otvaranja ponuda.

## Uradci ili dokumenti koji će se nakon završetka postupka javne nabave vratiti ponuditeljima

Naručitelj je obvezan vratiti ponuditeljima jamstvo za ozbiljnost ponude u roku od deset (10) dana od dana potpisivanja ugovora, odnosno dostave jamstva za uredno ispunjenje okvirnog sporazuma, a presliku jamstva obvezan je pohraniti.

## Izmjene okvirnog sporazuma

Izmjene ugovora i okvirnog sporazuma su moguće, te će se iste, u slučaju da se ostvare zakonski preduvjeti, realizirati sukladno GLAVI III. PROVEDBA POSTUPKA, POGLAVLJU 7. UGOVOR O JAVNOJ NABAVI I OKVIRNI SPORAZUM, ODJELJKU B Izmjene ugovora o javnoj nabavi i okvirnog sporazuma tijekom njegova trajanja (članci od 314. do 321.) ZJN.

Sukladno članku 315. ZJN javni naručitelj smije izmijeniti okvirni sporazum tijekom njegova trajanja bez provođenja novog postupka javne nabave ako su izmjene bile na jasan, precizan i nedvosmislen način predviđene u dokumentaciji o nabavi u obliku odredaba o izmjenama ugovora, a koje mogu uključivati odredbe o promjeni cijene ili opcija. Odredbe o izmjenama sadržavaju opseg i prirodu mogućih izmjena ili opcija te uvjete pod kojima se mogu primijeniti, ali ne smiju imati za posljedicu izmjenu cjelokupne prirode ugovora.

Sukladno navedenim odredbama, opseg i priroda mogućih izmjena su:

• Izmjene na temelju povećanja količina usluga - stavaka troškovnika, budući da su količine predmeta nabave određene kao okvirne, te stvarno nabavljena količina usluga može biti veća ili manja od okvirne količine. U slučaju povećanja količina, stavke troškovnika se obračunavaju prema jediničnim cijenama navedenima u troškovniku, neovisno o povećanju količine.

• Ukoliko tijekom trajanja Okvirnog sporazuma naručitelj postane vlasnik (na bilo koji način – izgradnjom, kupnjom, pripajanjem, spajanjem i drugo) nove imovine – građevinskih objekata ili opreme, premija osiguranja će se obračunati prema uvjetima navedenima u ponudi odabranog ponuditelja i u Dokumentaciji o nabavi.

• Ukoliko se tijekom trajanja Okvirnog sporazuma pojave novi proizvodi na tržištu osiguranja koji spadaju u skupine osiguranja koje su predmet nabave (Okvirnog sporazuma) ili nastane potreba Naručitelja za zaključivanje ugovaranje dodatnih rizika i/ili proširenje postojećih rizika iz skupina osiguranja koje su predmet nabave.

Na izmjene Okvirnog sporazuma (dodatne količine usluga, novu imovinu, nove proizvode na tržištu) se primjenjuju svi uvjeti iz Dokumentacije o nabavi, ponude odabranog ponuditelja i sklopljenog Okvirnog sporazuma.

## Navod o primjeni trgovačkih običaja (uzanci)

Primjenjuju se trgovački običaji (uzance).

## Podaci o tijelima od kojih natjecatelj ili ponuditelj može dobiti pravovaljanu informaciju o obvezama koje se odnose na poreze, zaštitu okoliša, odredbe o zaštiti radnoga mjesta i radne uvjete koje su na snazi u području na kojem će se izvoditi radovi ili pružati usluge i koje će biti primjenjive na radove koji se izvode ili na usluge koje će se pružati za vrijeme trajanja ugovora

Jedinstvena kontaktna točka u RH: http://www.psc.hr/
Centar unutarnjeg tržišta EU: http://www.cut.hr/
Ministarstvo graditeljstva i prostornog uređenja: http://www.mgipu.hr/

## Rok za donošenje odluke o odabiru ili poništenju

Rok za donošenje odluke o odabiru je 90 dana od dana isteka roka za dostavu.

Naručitelje je odredio dulji rok od propisanog ZJN 2016 budući da se radi o postupku javne nabave velike vrijednosti za koji se Obavijest o nadmetanju objavljuje u Službenom listu EU. Zbog navedenog moguće je da ponude predaju i hrvatski i inozemni ponuditelji. Obzirom se radi o postupku javne nabave velike vrijednosti naručitelj je obvezan tražiti ažurirane popratne dokumente od ponuditelja koji je predao najpovoljniju ponudu. Moguće je traženje nadopuna ažuriranih popratnih dokumenata.
Naručitelj očekuje u ovom postupku javne nabave više ponuda koje će nakon otvaranja ponuda detaljno pregledati.
Prilikom pregleda i ocjene ponuda, moguće je/obvezno je:
- dostavljanje zahtjeva za pojašnjenje i upotpunjavanje ponude,
- dostavljanje zahtjeva za prihvat ispravka računske pogreške,
- dostavljanje zahtjeva za objašnjenje izuzetno niske ponude,
- dostavljanje zahtjeva za dostavu ažuriranih popratnih dokumenata i zahtjeva za objašnjenje ili nadopunu ažuriranih popratnih dokumenata.
- dostava kompletne dokumentacije od strane gospodarskih subjekata koji su dostavili svoje ponude.
Za sve navedeno predviđeni su minimalni zakonski rokovi od 5 dana.
Zbog navedenog moguće je da pregled i ocjena ponuda budu komplicirani i dugi, pa je Naručitelj odredio rok od 90 dana za donošenje odluke o odabiru. Naručitelj će nastojati pregled i ocjenu ponuda provesti i prije navedenog maksimalno dopuštenog roka. Dodatno, ne donošenje odluke u propisanom roku je prekršaj, pa je stoga naručitelj odredio realan rok u kojemu može donijeti odluku bez da napravi prekršaj po Zakonu o javnoj nabavi. Temeljem navedenog evidentno je da je moguće da postupak pregleda i ocjene ponuda potraje dulje od minimalno propisanog ZJN 2016. Također je ne donošenje odluke o odabiru / odluke o poništenju u roku propisanom DON-om prekršaj prema članku 443. ZJN 2016.

Rok za donošenje odluke o poništenju je 30 dana od dana nastanka razloga za poništenje postupka.

Učinak odluke o odabiru na sklapanje okvirnog sporazuma

Sukladno članku 4. ODLUKE O IZMJENAMA I DOPUNAMA STATUTA URIHO- USTANOVE ZA PROFESIONALNU REHABILITACIJU I ZAPOŠLJAVANJE OSOBA S INVALIDITETOM

## Rok, način i uvjeti plaćanja

Osiguratelj je obvezan poslati isključivo eRačun gdje je obvezan navesti broj ugovora. Osiguratelj će ispostavljati račun kvartalno ili mjesečno. Naručitelj se obvezuje račun platiti Osiguratelju u roku 30 (trideset) dana od dana primitka računa. Uz račune obavezno mora biti dostavljen Izvještaj o evidenciji šteta sukladno odredbama tehničke specifikacije. Plaćanje se vrši na IBAN odabranog ponuditelja. U slučaju Zajednice ponuditelja e-račun ispostavlja svaki član zajednice ponuditelja za dio usluga koje je izvršio, a Naručitelj plaća svakom članu Zajednice ponuditelja na njegov račun. Članovi Zajednice ponuditelja mogu odrediti i drugačiji način izdavanja e-računa i način plaćanja. Naručitelj će neposredno plaćati podugovaratelju za dio ugovora koji je isti izvršio, osim ako ugovaratelj dokaže da su obveze prema podugovaratelju za taj dio ugovora već podmirene. Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.

Naručitelj će neposredno plaćati podugovaratelju za dio ugovora koji je isti izvršio, osim ako ugovaratelj dokaže da su obveze prema podugovaratelju za taj dio ugovora već podmirene. Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.

## Rok za izjavljivanje žalbe na dokumentaciju o nabavi te naziv i adresa žalbenog tijela

Rok za izjavljivanje žalbe iznosi deset (10) dana i to od dana:
1. objave poziva na nadmetanje, u odnosu na sadržaj poziva ili dokumentacije o nabavi
2. objave obavijesti o ispravku, u odnosu na sadržaj ispravka
3. objave izmjene dokumentacije o nabavi, u odnosu na sadržaj izmjene dokumentacije
4. otvaranja ponuda u odnosu na propuštanje naručitelja da valjano odgovori na pravodobno dostavljen zahtjev dodatne informacije, objašnjenja ili izmjene dokumentacije o nabavi te na postupak otvaranja ponuda
Žalitelj koji je propustio izjaviti žalbu u određenoj fazi nema pravo na žalbu u kasnijoj fazi postupka za prethodnu fazu.
Za sve što nije regulirano dokumentacijom o nabavi primjenjuju se odredbe Zakona o javnoj nabavi i podzakonski propisi doneseni temeljem istog.

Podaci žalbenog tijela

Naziv: Državna komisija za kontrolu postupaka javne nabave

Adresa: Ulica grada Vukovara 23/V, 10000 Zagreb

Telefon: +385 14559930

Telefaks: +385 14559933

Adresa elektroničke pošte: dkom@dkom.hr

Internet stranica: https://www.dkom.hr/

## Drugi podaci koje naručitelj smatra potrebnima

### Ostale napomene

U ovom postupku javne nabave naručitelj koristi stručnu pomoć društva za posredovanje u osiguranju i reosiguranju Euro posredovanje d.o.o., Gradišćanska 30, Zagreb. Euro posredovanje d.o.o. je ekskluzivni posrednik za cijelo vrijeme trajanja osiguranja i izvršenja Okvirnog sporazuma koji će se sklopiti prema ovoj dokumentaciji o nabavi. Gore navedena okolnost predstavlja bitan uvjet budućeg Okvirnog sporazuma i svih ugovora (s kojima je izjednačeno izdavanje polica i listova pokrića) koji će se sklapati na temelju Okvirnog sporazuma. Naručitelj je za usluge posrednika u osiguranju angažirao društvo Euro posredovanje d.o.o., kao društvo za posredovanje u osiguranju koje je ovlašteno za obavljanje poslova pripreme za sklapanje ugovora o osiguranju, pomoć pri izvršavanju prava iz ugovora o osiguranju, a posebno pri rješavanju odštetnih zahtjeva naslovljenih na društvo za osiguranje za cijelo vrijeme trajanja Ugovora. Euro posredovanje d.o.o., Zagreb ovlašten je za davanje objašnjenja o tehničkim specifikacijama iz ove dokumentacije o nabavi.

Poslove posredovanja u osiguranju Euro posredovanje d.o.o. će obaviti bez prava na naknadu od javnog naručitelja i/ili osiguranika. Kao osnovica za izračun provizije uzima se cijena usluge koja se nabavlja (bez PDV-a i posebnih poreza).

Sukladno odredbama članka 435. stavak 6. Zakona o osiguranju (NN 30/15, 112/18, 63/20, 133/0 i 151/22), gore navedeno društvo za brokerske poslove u osiguranju i reosiguranju, pravo na naknadu stječu od osiguravatelja (odabranog ponuditelja) i to početkom važenja ugovora o osiguranju. U cilju osiguravanja uvjeta Ponuditeljima da mogu podnijeti usporedive ponude, odnosno da mogu izračunati cijene bez preuzimanja neuobičajenih rizika i poduzimanja opsežnih predradnji (sukladno člancima 4. i 200. ZJN 2016), Naručitelj daje informaciju: broker u osiguranju Euro posredovanje d.o.o. primjenjuje jedinstvenu bruto naknadu (u koju su uključeni svi porezi, prirezi, doprinosi i ostala zakonska davanja) za obavljene poslove posredovanja, prema svim osiguravateljima od 15% za sve vrste osiguranja. Navedena ukupna bruto naknada od 15% je kumulativna (ukupna) bruto naknada koju plaća osiguravatelj.

Pravo na proviziju Euro posredovanje d.o.o. stječu početkom važenja ugovora o osiguranju sukladno članku 435. stavak 13. Zakona o osiguranju, a visina provizije navedena u ovoj dokumentaciji o nabavi je uobičajena provizija za vrste osiguranja koje su predmet ovog postupka javne nabave prema ugovorima društava za brokerske poslove u osiguranju i reosiguranju s osigurateljima.

U skladu sa člankom 201. ZJN 2016/2020 naručitelj od gospodarskog subjekta ne zahtijeva naknadu nikakvih troškova za izradu i stavljanje na raspolaganje dokumentacije o nabavi – direktno niti indirektno, niti to postavlja kao uvjet za preuzimanje dokumentacije. Kompletna dokumentacija zajedno sa tehničkom specifikacijom stavlja se na raspolaganje elektroničkim sredstvima komunikacije uz neograničen, izravan i besplatan pristup svim zainteresiranim gospodarskim subjektima. Svaki zainteresirani gospodarski subjekt može istu preuzeti sa EOJN. U iskazanoj provizijskoj stopi posrednika, ne nalazi se trošak Dokumentacije o nabavi.

Ponuditelji su obvezni, kao sastavni dio svoje ponude, dostaviti Opće, posebne i dodatne uvjete za skupine osiguranja koje su predmet ovog postupka javne nabave, kako bi javni naručitelj imao mogućnost uvida u Opće, posebne i dodatne uvjete za skupine osiguranja koje su predmet ovog nadmetanja. Opći, posebni i dodatni uvjeti primjenjivati će se ukoliko nisu u suprotnosti s odredbama DoN i pozitivnim zakonskim propisima Republike Hrvatske.

Ukoliko su bilo koje odredbe Općih, posebnih i dodatnih uvjeta osiguravatelja povoljnije od navedenih u ovom postupku javne nabave (tehničkoj specifikaciji javnog naručitelja) odnosno cjelokupnoj dokumentaciji, primjenjuju se one povoljnije za javnog naručitelja.